REPUBLIKA HRVATSKA

SISAČKO-MOSLAVAČKA ŽUPANIJA

OSNOVNA ŠKOLA KATARINA ZRINSKA MEČENČANI

Mečenčani 8 A

44 430 Hrvatska Kostajnica

KLASA: 112-02/22-01/01

URBROJ: 2176-83-01-22-40

Hrvatska Kostajnica, 16.5.2022.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, **152/14.,**7/17., 68/18., 98/19. i 64/20.), odredbi Pravilnika o radu i Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik) Osnovne škole Katarina Zrinska Mečenčani,ravnateljica objavljuje:

**NATJEČAJ**

**za zasnivanje radnog odnosa na radnom mjestu**

1. STRUČNI SURADNIK/ICA - PEDAGOG/ICA - 1 izvršitelj/icana određeno puno radno vrijeme, 40 sati ukupnog tjednog radnog vremena

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.).

Uvjeti:

opći uvjet za zasnivanje radnog odnosa i posebni uvjeti propisani Zakonom o odgoju i obrazovanju u osnovnoj i srednjoj školi (za odgojno-obrazovne radnike), Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20) i Pravilnika o radu Osnovne škole Katarina Zrinska Mečenčani.

U prijavi na natječaj navode se osobni podaci podnositelja prijave (osobno ime i prezime, adresa stanovanja, broj telefona/mobitela, e-mail adresa) te naziv radnog mjesta na koje se prijavljuje.

Uz vlastoručno potpisanu prijavu za natječaj potrebno je priložiti:

1. životopis
2. dokaz o stečenoj stručnoj spremi (presliku diplome odnosno potvrde)
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 3 mjeseca od dana raspisivanja natječaja,
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16.)

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. Zakona o civilnim stradalnicima iz Domovinskog rata (NN broj 84/21.), članku 48. f Zakona o zaštiti vojnih i civilnih invalida rata (Narodne novine broj 33/92, 57/92., 77/92., 27/93., 58/93., 2/94., 76/94., 108/95., 108/96., 82/01., 103/03.,148/13. i 98/19), ili članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji koji su dostupni na sljedećoj poveznici mrežne stranice Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Natječaj se objavljuje na mrežnim stranicama i oglasnim pločama škole, te mrežnim stranicama i oglasnoj ploči Hrvatskog zavoda za zapošljavanje.

Prijave donijeti osobno u tajništvo škole ili slati na adresu: Osnovna škola Katarina Zrinska Mečenčani, Školska 9, 44430 Hrvatska Kostajnica, s naznakom „Za natječaj – stručni suradnik/ca – pedagog/ica“

Prijave putem e-maila neće se razmatrati.

Nepotpune i nepravodobne prijave neće se razmatrati.

Potpunom se prijavom smatra prijava koja sadrži sve podatke i priloge odnosno isprave navedene u natječaju.

Kandidat/kinja koji/a ne podnese pravodobnu ili potpunu prijavu ili ne ispunjava uvjete natječaja ne smatra se kandidatom/kinjom prijavljenim/om na natječaj o čemu Škola posebno ne obavještava.

S prijavljenim kandidatima koji udovoljavaju formalnim uvjetima natječaja i koji su dostavili potpunu i pravodobnu dokumentaciju provest će se vrednovanje ili prethodna provjera znanja.

Obavijest o datumu i vremenu vrednovanja ili prethodne provjere znanja te mjestu održavanja, kandidat/kinja bit će obaviješten/a putem e-maila.

Sadržaj i način vrednovanja te pravni i drugi izvori za pripremanje kandidata/kinja bit će objavljeni na mrežnoj stranici Škole: <http://os-kzrinska-mecencani.skole.hr/>.

Ako kandidat/kinja ne pristupi vrednovanju odnosno prethodnoj provjeri znanja smatra se da je povukao prijavu na natječaj.

Kandidat/kinja prijavljen/a na natječaj bit će o izboru kandidata/kinje obaviješten/a putem mrežne stranice Škole: <http://os-kzrinska-mecencani.skole.hr/> u rubrici „Natječaji“ i to najkasnije u roku od osam dana od dana sklapanja ugovora o radu s odabranim kandidatom/kinjom.

Rok za podnošenje prijave na natječaj je osam danaod dana objave natječaja.

Ravnateljica:

Svjetlana Tufeković,prof.

\_\_\_\_\_\_\_\_\_\_\_\_\_\_\_\_\_\_\_\_\_\_